ai4bharat/Pralekha huggingface dataset:
প্রধানমন্ত্রীরদপ্তর
স্ট্যাচু অফ ইউনিটি নির্মাণের জন্য প্রধানমন্ত্রীর প্রশংসা করলেন প্রাক্তন প্রধানমন্ত্রী শ্রী এইচ ডি দেবে গৌড়া
নয়াদিল্লি, ১৩ অক্টোবর, ২০১৯
প্রাক্তন প্রধানমন্ত্রী শ্রী এইচ ডি দেবে গৌড়া গুজরাটে বিশ্বের উচ্চতম সর্দার বল্লভ ভাই প্যাটেলের মূর্তি নির্মাণের জন্য প্রধানমন্ত্রী শ্রী নরেন্দ্র মোদীর প্রশংসা করেছেন। তিনি স্মৃতিচারণ করে বলেন, অতীতে আমেদাবাদ বিমান বন্দরের নাম পাল্টে সর্দার বল্লভ ভাই প্যাটেল আন্তর্জাতিক বিমান বন্দর এবং গুজরাটের নাদিয়াদে তাঁর নিজের শহরেই সর্দার বল্লভ ভাই সৌধ নির্মাণ করা হয়েছে। ভারতের লৌহ মানবের স্মৃতিতে বিশ্বের উচ্চতম মূর্তি নির্মাণ করার মধ্য দিয়ে এক বৃত্ত সম্পূর্ণ হ’ল। শ্রী দেবে গৌড়া আরও বলেন, সম্পূর্ণ দেশীয় প্রযুক্তিতে নির্মিত এই মূর্তি অনেক চিত্তাকর্ষক হয়ে উঠেছে। এ জন্যই সারা বিশ্বের মানুষ ‘স্ট্যাচু অফ ইউনিটি’ এবং ‘সর্দার সরোবর বাঁধ’ দর্শন করতে আসছেন ও অপরূপ শোভায় মুগ্ধ হচ্ছেন। প্রাক্তন প্রধানমন্ত্রী শ্রী দেবে গৌড়া, সর্দার প্যাটেলের এই মূর্তি ঘুরে দেখায় প্রধানমন্ত্রী শ্রী মোদী সন্তোষ প্রকাশ করেছেন।
CG/BD/SB
(Visitor Counter : 49
রেলমন্ত্রক
কেন্দ্রীয় রেল ও শিল্প-বাণিজ্য মন্ত্রী শ্রী পীযূষ গোয়েল এবং রেল বোর্ডের সদস্যদের সঙ্গে সমস্ত জেনারেল ম্যানেজার এবং আঞ্চলিক রেলের সমস্ত ডিভিশনাল ম্যানেজারদের উচ্চপর্যায়ের পর্যালোচনা বৈঠক
নয়াদিল্লি, ২১ নভেম্বর, ২০১৯
কেন্দ্রীয় রেল ও শিল্প-বাণিজ্য মন্ত্রী শ্রী পীযূষ গোয়েল, রেল প্রতিমন্ত্রী শ্রী সুরেশ সি অঙ্গড়ি, রেল বোর্ডের চেয়ারম্যান শ্রী বিনোদ কুমার যাদব, রেল বোর্ডের অন্যান্য সদস্য ও শীর্ষ আধিকারিকরা ভিডিও কনফারেন্সের মাধ্যমে বৃহস্পতিবার সমস্ত জেনারেল ম্যানেজার এবং আঞ্চলিক রেলের সমস্ত ডিভিশনাল ম্যানেজারদের সঙ্গে উচ্চপর্যায়ের পর্যালোচনা বৈঠক করেছেন।
এই বৈঠকের মূল বিষয় ছিল রেলের নিরাপত্তা, সময়ানুবর্তিতা, আয় বৃদ্ধি, খরচ কমানো, পরিকাঠামোগত উন্নয়ন, রোলিং স্টকের উৎপাদন সহ বিভিন্ন বিষয়।
শ্রী গোয়েল বলেন, আগের থেকে ভারতীয় রেলের সময়ানুবর্তিতা বৃদ্ধি পেয়েছে। খরচ কমিয়ে রেলের আয় বাড়ানোর ওপরও জোর দেন তিনি। রেলের কাজের ক্ষেত্রে নতুন প্রযুক্তি প্রয়োগের ওপরও জোর দেন রেলমন্ত্রী। পণ্য পরিবহণ বাড়াতে বিভিন্ন শিল্প সংস্থার সঙ্গে আলাপ-আলোচনা চালানোর প্রস্তাবও রাখেন রেলমন্ত্রী।
কেন্দ্রীয় রেল প্রতিমন্ত্রী শ্রী অঙ্গড়ি বলেন, রেল দুর্ঘটনা কমানোর ওপর বিশেষ নজর দেওয়া হয়েছে। এটিই ভারতীয় রেলের অগ্রাধিকার। তিনি আরও বলেন, রেলে পরিচ্ছন্নতা এবং সময় মেনে ট্রেন চলাচল সুনিশ্চিত করা হয়েছে। খরচ কমিয়ে রেলের আয় বাড়ানোর ক্ষেত্রে আঞ্চলিক রেলের সমস্ত আধিকারিকদের এগিয়ে আসার আহ্বান জানান।
SSS/SS/DM
(Visitor Counter : 60
প্রধানমন্ত্রীরদপ্তর
আমাদের দেশের মানুষের সংগ্রাম ও আত্মত্যাগের স্মরণে ১৪ আগস্ট দিনটি বিভীষিকা স্মৃতি দিবস হিসেবে পালন করা হবে : প্রধানমন্ত্রী
নতুন দিল্লি, ১৪ আগস্ট, ২০২১
প্রধানমন্ত্রী শ্রী নরেন্দ্র মোদী জানিয়েছেন, আমাদের দেশের মানুষের সংগ্রাম ও আত্মত্যাগের স্মরণে ১৪ আগস্ট দিনটি বিভাজন বিভীষিকা স্মৃতি দিবস হিসেবে পালন করা হবে।
একাধিক ট্যুইট বার্তায় প্রধানমন্ত্রী বলেছেন;
“দেশ ভাগের যন্ত্রণা কখনই ভোলা যায় না। আমাদের লক্ষ লক্ষ ভাই বোনেরা ভিটে-মাটি ছাড়া হয়েছেন এবং অনেক মানুষ মনের অদ্ভূত ঘৃণা ও হিংসার কারণে প্রাণ হারিয়েছেন। আমাদের দেশের মানুষের সংগ্রাম ও আত্মত্যাগের স্মরণে ১৪ আগস্ট দিনটি বিভাজন বিভীষিকা স্মৃতি দিবস হিসেবে পালন করা হবে।
#বিভাজনবিভীষিকাস্মৃতিদিবস আমাদের সামাজিক বিভাজন ও বৈষম্যের বিষ দূর করে ঐক্য, সামাজিক সম্প্রীতি এবং মানুষের ক্ষমতায়ণের চেতনাকে আরও শক্তিশালী করে তোলার প্রয়োজনীয়তার কথা স্মরণ করিয়ে দেয়।”
CG/SS/SKD/
(
বিজ্ঞানওপ্রযুক্তিমন্ত্রক
বিজ্ঞান, প্রযুক্তি এবং উদ্ভাবনী নীতি  ২০২০, গঠনের জন্য বিশেষজ্ঞ এবং সাধারণ মানুষের মতামত গ্রহণ করতে ‘টাউন হল মিট’এর সূচনা
নয়াদিল্লী, ১৩ জুন, ২০২০
বিজ্ঞান, প্রযুক্তি এবং উদ্ভাবনী নীতি  ২০২০, গঠনের জন্য বিশেষজ্ঞ এবং সাধারণ মানুষের মতামত গ্রহণ করতে শুক্রবার  কেন্দ্রীয় সরকারের মুখ্য বিজ্ঞান উপদেষ্টা অধ্যাপক কে বিজয় রাঘবন এবং বিজ্ঞান প্রযুক্তি দপ্তরের সচিব অধ্যাপক আশুতোষ শর্মা ‘এসটিআইপি ২০২০ টাউন হল মিট’এর প্রথম পর্যায়ের সূচনা করেছেন।
উদ্বোধনী ভাষণে অধ্যাপক কে বিজয় রাঘবন জানান, কোভিড-১৯ সকলকে দেখিয়ে দিয়েছে পরিবর্তিত পরিস্থিতি, পরিবেশ, জীব বৈচিত্র্য এবং তথ্য সম্পর্কিত জটিল বিষয়ে বিজ্ঞান ক্ষেত্রে বিনিয়োগ কতটা জরুরী। তিনি আরও বলেন, ভারত বিজ্ঞান এবং প্রযুক্তির উন্নয়নে বিনিয়োগ করে চলেছে । শ্রী রাঘবন বলেন, বিভিন্ন ক্ষেত্রে জ্ঞান এবং বিজ্ঞান সকলের বোধগম্য করে তোলা প্রয়োজন। এরজন্য ভাষা এবং অন্যান্য বাধাগুলি অতিক্রম করা দরকার। তিনি বলেন, বিজ্ঞান এবং প্রযুক্তি ক্ষেত্রে গৃহীত নীতিগুলির সুফল সমাজের সর্বস্তরের মানুষের কাছে পৌঁছে দিতে হবে। এই নীতিগুলি এমনভাবে গ্রহণ করতে হবে যাতে সাধারণ মানুষ স্বাধীনভাবে, তাদের নিজেদের মতো করে চিন্তাভাবনা করতে পারেন।
এই 'টাউন হল মিটে'র প্রথম পর্যায় বিশেষজ্ঞ এবং সাধারণ মানুষের মতামত গ্রহণের মাধ্যমে বিজ্ঞান ক্ষেত্রে নীতি গঠনে সাহায্য করবে। তাই "এসিটিআইপি ২০২০" নির্মাণে এটি জনসাধারণের মতামত জানানোর জন্য একটি বৃহত্তর প্ল্যাটফর্ম। এখানে বিভিন্ন নীতি নির্ধারণকারী বিশেষজ্ঞ ও চিন্তাশীল নেতৃত্বের মতামত গ্রহণ করা হবে। একইসঙ্গে জনসাধারণকে যুক্ত করে আলোচনা, পর্যবেক্ষণ, সংবাদপত্র, গণমাধ্যম এবং বিভিন্ন চ্যানেলে এ বিষয়ে যা লেখালেখি করা হয়েছে তাও সংযুক্ত করা হবে।
অনুষ্ঠানে উপস্থিত বিজ্ঞান এবং প্রযুক্তি বিভাগের অধ্যাপক শ্রী আশুতোষ শর্মা জানান, বিজ্ঞান, প্রযুক্তি এবং উদ্ভাবনী ক্ষেত্রে এই নতুন নীতি সংশ্লিষ্ট সকল পক্ষকে ভবিষ্যতের প্রযুক্তির সঙ্গে পরিচিত হওয়ার সুযোগ করে দেবে। শ্রী শর্মা আরও জানান, প্রাথমিক জ্ঞান ব্যবস্থা সংযুক্ত থাকলে কোভিড-১৯ পরবর্তী সময়ে বিশ্বব্যাপী প্রতিযোগিতার মধ্যেও আত্মনির্ভর ভারত গঠনের প্রয়োজনীয়তা পূরণ করা সম্ভব হবে।
উল্লেখ্য, ভারত সরকারের মুখ্য বিজ্ঞান উপদেষ্ঠা কার্যালয় এবং বিজ্ঞান ও প্রযুক্তি দপ্তর সংশ্লিষ্ট সকল পক্ষকে সঙ্গে নিয়ে একটি নতুন জাতীয় বিজ্ঞান, প্রযুক্তি ও উদ্ভাবনী নীতি গঠনের জন্য প্রক্রিয়া শুরু করেছে। এই প্রক্রিয়ায় চারটি স্তর রয়েছে। প্রথম পর্যায়ে নীতি নির্ধারণের পরামর্শের জন্য বিশেষজ্ঞ এবং সাধারণ মানুষের মতামত গ্রহণ করা হচ্ছে। দ্বিতীয় পর্যায়ে নীতির খসড়া প্রক্রিয়া সম্পন্ন করার জন্য বিশেষজ্ঞ পরিচালিত গোষ্ঠীর 'বিষয় ভাবনা' ভিত্তিক পরামর্শ গ্রহণ করা হবে। এরজন্য ২১ সদস্যের একটি দল গঠন করা হয়েছে। তৃতীয় পর্যায়ে সংশ্লিষ্ট মন্ত্রক এবং রাজ্যগুলি থেকে পরামর্শ গ্রহণ করা হবে। চতুর্থ পর্যায়ে শীর্ষস্তরীয় বহুপাক্ষিক অংশীদারদের পরামর্শ গ্রহণ করা হবে।
বিভিন্ন পর্যায়ে পরামর্শ গ্রহণ প্রক্রিয়া ইতিমধ্যেই শুরু হয়ে গেছে এবং সমান্তরালভাবে কাজ চলছে। দ্বিতীয় পর্যায়ে ২১ সদস্যের দলটি একাধিক তথ্য ভিত্তিক আলোচনাসভা আয়োজন করেছে এবং বিশেষজ্ঞদের পাশাপাশি জনসাধারণের কাছ থেকে তথ্য সংগ্রহ করেছে। এই চারটি স্তরের মধ্যে সমন্বয় বজায় রাখার জন্য বিজ্ঞান প্রযুক্তি দপ্তর-বিজ্ঞান, প্রযুক্তি, ও উদ্ভাবনী নীতি গঠনকারী সদস্যদের নিয়ে একটি কমিটি গঠন করা হয়েছে।
(CG/SS/NS
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৬৪ কোটি ৮৯ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১১ কোটি ৪৮ লক্ষেরও বেশি অব্যবহৃত টিকার ডোজ রয়েছে
নয়াদিল্লী, ০২ ফেব্রুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৬৪ কোটি ৮৯ লক্ষ ৬০ হাজার ৩১৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১১ কোটি ৪৮ লক্ষ ৯৯ হাজার ৯৫৬টি টিকার ডোজ হাতে রয়েছে।
CG/CB /NS
(Visitor Counter : 93
যোগাযোগওতথ্যপ্রযুক্তিমন্ত্রক
ট্রাই ২০টি অঞ্চলের টেলি-যোগাযোগ ব্যবস্থাপনার মান সংক্রান্ত মূল্যায়নের প্রতিবেদন প্রকাশ করেছে
নয়াদিল্লি, ২৭ মার্চ, ২০২৩
বিভিন্ন টেলি-পরিষেবা সংস্থার সহায়তায় ট্রাই দার্জিলিং, কালিম্পং, ১১০ ও ৭১৭-এ জাতীয় সড়ক, আসাম, অরুণাচল প্রদেশ, ২৭, ১২৭, ১৫ এবং ১৩ জাতীয় সড়ক সহ দেশের ২০টি জায়গায় টেলি-যোগাযোগ ব্যবস্থাপনার মূল্যায়ন করেছে। ২০২২-এর ডিসেম্বরে শেষ হওয়া ত্রৈমাসিকেই এই মূল্যায়ন করা হয়। মূল্যায়নের সময় টেলি-পরিষেবা প্রদানকারী সংস্থাগুলি যে বিষয়গুলির ওপর গুরুত্ব দিয়েছে সেগুলি হল - কতটা অঞ্চলে পরিষেবা পৌঁছে দেওয়া সম্ভব হচ্ছে; কল সেট-আপ-এর সাফল্যের হার; ড্রপ কলের হার; ব্লক কলের পরিমাণ ইত্যাদি।
ডেটা সার্ভিসের ক্ষেত্রে ডাউনলোড ও আপলোডের হার, বিভিন্ন ওয়েবসাইট দেখার সময় এবং ভিডিও স্ট্রিমিং-এর সময় পুরো কাজটি করতে কতটা সময় যাচ্ছে সে বিষয়গুলি বিবেচনা করা হয়েছে। ট্রাই-এর ওয়েবসাইট www.analytics.trai.gov.in-এ ক্লিক করে পুরো প্রতিবেদনটি পাওয়া যাবে। এ বিষয়ে কোনও সমস্যা দেখা দিলে নিয়ামক সংস্থার অ্যাডভাইজর শ্রী তেজপাল সিং-এর সঙ্গে যোগাযোগ করা যেতে পারে। ই-মেল - adv-qos1@trai.gov.in অথবা টেলিফোন নম্বর : +91-11-2323-3602।
(PG/CB/DM
প্রধানমন্ত্রীরদপ্তর
জাতীয় মানবাধিকার কমিশনের ২৮তম প্রতিষ্ঠা দিবস অনুষ্ঠানে প্রধানমন্ত্রী আগামীকাল যোগ দেবেন
নয়াদিল্লি, ১১ অক্টোবর, ২০২১
প্রধানমন্ত্রী শ্রী নরেন্দ্র মোদী আগামীকাল  বেলা ১১টায় ভিডিও কনফারেন্সের মাধ্যমে জাতীয় মানবাধিকার কমিশনের  ২৮তম প্রতিষ্ঠা দিবস অনুষ্ঠানে যোগ দেবেন। এই অনুষ্ঠানে কেন্দ্রীয় স্বরাষ্ট্র মন্ত্রী এবং এনএইচআরসি-র চেয়ারপার্সন উপস্থিত থাকবেন।
জাতীয় মানবাধিকার কমিশন  সম্পর্কে
মানবাধিকার সুরক্ষা ও প্রসারে ১৯৯৩ সালের মানবাধিকার আইনের আওতায় জাতীয় মানবাধিকার কমিশন গঠিত হয়। এই কমিশন যে কোনও ধরনের মানবাধিকার লঙ্ঘণের ঘটনা খতিয়ে দেখে থাকে এবং মানবাধিকার লঙ্ঘিত হলে ক্ষতিগ্রস্তদের উপযুক্ত ক্ষতি পূরণ মেটাতে সংশ্লিষ্ট কর্তৃপক্ষকে সুপারিশ জানায়। একই সঙ্গে, দোষী সরকারি কর্মীর বিরুদ্ধে আইনি ব্যবস্থা গ্রহণে পরামর্শ দিয়ে থাকে।
CG/BD/SB
(
প্রধানমন্ত্রীরদপ্তর
স্বামি তহবিলের আওতায় বেঙ্গালুরুতে নতুন বাড়ি প্রাপকদের প্রধানমন্ত্রীর অভিনন্দন
প্রধানমন্ত্রী শ্রী নরেন্দ্র মোদী স্বামি তহবিলের আওতায় বেঙ্গালুরুতে নতুন বাড়ি প্রাপকদের অভিনন্দন জানিয়েছেন। এই তহবিল ৩ হাজার পরিবারকে নতুন বাড়ি পাওয়ার স্বপ্ন পূরণে সাহায্য করেছে।
বেঙ্গালুরু দক্ষিণের সাংসদ শ্রী তেজস্বী সূর্যের এক ট্যুইট বার্তার প্রত্যুত্তরে প্রধানমন্ত্রী বলেছেন, “যাঁরা নতুন বাড়ি পেয়েছেন, তাঁদের অভিনন্দন জানাই”।
CG/CB/SB……04_JULY_2023...……..(1937133
(
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রীর নির্দেশের প্রেক্ষিতে দিল্লির সমস্ত হাসপাতালে কোভিড-১৯-এ মৃত্যু হওয়া ব্যক্তিদের অন্ত্যেষ্টি দ্রুততর করা হয়েছে
নয়াদিল্লি, ১৬ জুন, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহের নির্দেশের প্রেক্ষিতে দিল্লির সমস্ত হাসপাতালে  কোভিড-১৯-এ মৃত্যু হওয়া ব্যক্তিদের অন্ত্যেষ্টিক্রিয়া দ্রুত শেষ করার প্রক্রিয়া আজ থেকেই শুরু হয়েছে। হাসপাতাল কর্মীরাই সংশ্লিষ্ট ব্যক্তির মৃতদেহের সৎকার করে থাকেন। অন্ত্যেষ্টিক্রিয়ায় জনৈক ব্যক্তির পরিবার ও আত্মীয়রাও স্বেচ্ছায় সামিল হতে পারেন। উল্লেখ করা যেতে পারে, গত ১৪ই জুন কেন্দ্রীয় স্বরাষ্ট্র মন্ত্রীর পৌরোহিত্যে এক বৈঠকে এই সিদ্ধান্ত হয়।
আগামীকাল বাকি ৩৬ জনের অন্ত্যেষ্টিক্রিয়া তাঁদের পারিবারিক সদস্যদের উপস্থিতিতে সম্পন্ন করা হবে বলে স্থির হয়েছে।
স্বরাষ্ট্র মন্ত্রকের পক্ষ থেকে হাসপাতালগুলিকে নির্দেশ দেওয়া হয়েছে যে কোভিড-১৯-এ মৃত ব্যক্তিদের অন্ত্যেষ্টিক্রিয়ায় কোনরকম বিলম্ব দেখানো যাবে না।
(CG/BD/DM
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৯৭ কোটিরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ৮ কোটি ২২ লক্ষেরও বেশি টিকার ডোজ রয়েছে
নয়াদিল্লি, ১২ অক্টোবর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৯৭ কোটি ২৪ হাজার ১৬৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ৮ কোটি ২২ লক্ষ ৬৯ হাজার ৫৪৫টি ডোজ হাতে রয়েছে।
CG/BD/SB
(Visitor Counter : 87
জলশক্তি মন্ত্রক
প্রধানমন্ত্রীর নির্দেশের বাস্তবায়ন : জনপ্রশাসন কর্মসূচিতে উৎকৃষ্টতার স্বীকৃতি-স্বরূপ প্রধানমন্ত্রীর পুরস্কারের আওতায় গঙ্গা পুনরুজ্জীবনের ক্ষেত্রে জেলা আধিকারিকদের অবদানকেও ‘নমামি গঙ্গে’ উদ্যোগে অন্তর্ভুক্ত করা হয়েছে
নয়াদিল্লি, ১৭ জুলাই, ২০২০
কেন্দ্রীয় কর্মচারী, গণভিযোগ এবং পেনশন বিষয়ক প্রতিমন্ত্রী ডঃ জিতেন্দ্র সিং আজ জনপ্রশাসন ক্ষেত্রে উৎকর্ষতার স্বীকৃত-স্বরূপ প্রধানমন্ত্রীর পুরস্কার সংক্রান্ত সংশোধিত কর্মসূচিটি এবং এ সংক্রান্ত একটি ওয়েবপোর্টালের  সূচনা করেন। এই প্রথমবার ‘নমামি গঙ্গে’ কর্মসূচিতে জেলাস্তরীয় আধিকারিকদের প্রচেষ্টাগুলিকে স্বীকৃতি জানানোর সিদ্ধান্ত নেওয়া হয়েছে। এই উপলক্ষে ডঃ সিং বলেন, প্রধানমন্ত্রী শ্রী নরেন্দ্র মোদীর প্রশাসনিক ক্ষেত্রে নাগরিকদের অংশগ্রহণের মূল ভাবনাকে সামিল করে এই কর্মসূচিটির সংশোধন করা হয়েছে এবং সর্বোচ্চ প্রশাসন, ন্যূনতম সরকার – এই মন্ত্র-কে কেন্দ্রবিন্দুতে রেখে নাগরিকদের স্বতঃস্ফূর্ত অংশগ্রহণে জোর দেওয়া হয়েছে। তিনি বলেন, নাগরিক-কেন্দ্রিক ব্যবস্থার মূল ভিত্তিই হ’ল স্বচ্ছতা ও দায়বদ্ধতা।
২০১৯ – এর ১৪ই ডিসেম্বর কানপুরে প্রধানমন্ত্রীর পৌরহিত্যে জাতীয় গঙ্গা পরিষদের বৈঠকে সিদ্ধান্ত হয় যে, গণপ্রশাসন ক্ষেত্রে উৎকৃষ্টতার স্বীকৃতি-স্বরূপ প্রধানমন্ত্রীর পুরস্কারের আওতায় গঙ্গা পুনরুজ্জীবনের ক্ষেত্রে অসামান্য অবদানগুলিকেও যথপোযুক্ত সম্মান জানানো হবে। এই বৈঠকে প্রধানমন্ত্রী জেলাস্তরীয় গঙ্গা কমিটিগুলির কাজকর্মে সর্বাধিক অগ্রাধিকার দেওয়ার কথা বলেছিলেন। তিনি বলেছিলেন, গঙ্গা পুনরুজ্জীবনের ক্ষেত্রে জাতীয় ও জেলাস্তরীয় চিন্তাভাবনাগুলির মধ্যে সামঞ্জস্য বজায় রাখা প্রয়োজন। তাই, পুনরুজ্জীবনের যাবতীয় কর্মকান্ডকে সুচারু রূপে চালিত করতে জেলাশাসকদের গুরুত্বপূর্ণ ভূমিকা রয়েছে।
কেন্দ্রীয় সরকার ২০০৬ সালে জনপ্রশাসন ক্ষেত্রে উৎকৃষ্টতার স্বীকৃতি-স্বরূপ প্রধানমন্ত্রীর পুরস্কার চালু করে। উদ্দেশ্য ছিল, জেলা প্রশাসন সহ কেন্দ্র ও রাজ্য সরকারগুলির বিভিন্ন সংগঠনের অসামান্য ও উদ্ভাবনমূলক কর্মকান্ডগুলিতে স্বীকৃতি দেওয়া ও পুরস্কৃত করা। এর পর, ২০১৪ সালে জেলাশাসকদের অবদানকে স্বীকৃতি জানানোর জন্য এই কর্মসূচিতে সংস্কার করা হয়।
এই প্রথমবার ‘নমামি গঙ্গে’ কর্মসূচিতে যুক্ত জেলাস্তরীয় আধিকারিকদের প্রয়াসগুলিকে স্বীকৃতি জানাতে গণপ্রশাসন ক্ষেত্রে উৎকৃষ্টতার স্বীকৃতি-স্বরূপ প্রধানমন্ত্রীর পুরস্কারের আওতায় অন্তর্ভুক্ত করা হয়েছে। ‘নমামি গঙ্গে’ কর্মসূচির জন্য প্রধানমন্ত্রীর পুরস্কার হিসাবে ৫৭টি জেলাস্তরীয় গঙ্গা কমিটির প্রতিটি জেলা কমিটিকেই পুরস্কার দেওয়া হবে।
২০১৮-র পয়লা এপ্রিল থেকে ২০২০-র ৩১শে মার্চ পর্যন্ত সময়ে রূপায়িত বা পরিচালিত বিভিন্ন কর্মসূচির অগ্রগতির পরিসংখ্যান বিবেচনায় রেখে পুরস্কার-প্রাপকদের চিহ্নিত করা হবে। এ বছর জনপ্রশাসন ক্ষেত্রে উৎকর্ষতার স্বীকৃতি-স্বরূপ প্রধানমন্ত্রী পুরস্কার কর্মসূচির আওতায় ১৫টি পুরস্কার দেওয়া হবে। এই পুরস্কারের জন্য www.pmawards.gov.in - এই পোর্টালের মাধ্যমে আজ থেকে ১৫ই আগস্ট পর্যন্ত আবেদন জমা করা যাবে। আগামী ৩১শে অক্টোবর রাষ্ট্রীয় একতা দিবস উপলক্ষে এই পুরস্কারগুলি বিতরণ করা হবে বলে স্থির হয়েছে।
(CG/BD/SB
ক্রেতা, খাদ্যএবংগণবন্টনমন্ত্রক
অলঙ্কারের শুদ্ধতা যাচাই করতে হলমার্কের ব্যবস্থা
নয়াদিল্লি, ০২ জুলাই, ২০১৯
কেন্দ্রীয় সরকার বহুমূল্য ধাতু দিয়ে তৈরি সামগ্রীর ‘হলমার্ক’ দেবার ব্যবস্থা বাধ্যতামূলক করার জন্য ২০১৬’য় ব্যুরো অফ ইন্ডিয়ান স্ট্যান্ডার্ড অ্যাক্ট – এর ব্যবস্থা করে। বর্তমানে দেশে হলমার্ক প্রদান তথা ধাতুর বিশুদ্ধতা যাচাই করার মোট কেন্দ্রের সংখ্যা ৮৩০। প্রসঙ্গত, যে কোনও মানুষ ব্যুরো অফ ইন্ডিয়ান স্ট্যান্ডার্ড স্বীকৃত হলমার্ক প্রদান কেন্দ্রে গিয়ে নির্ধারিত অর্থ দিয়ে তার অলঙ্কারের শুদ্ধতা যাচাই করে নিতে পারেন।
ব্যুরো অফ ইন্ডিয়ান স্ট্যান্ডার্ডস তার আঞ্চলিক এবং শাখা দপ্তরগুলির মাধ্যমে নিয়মিতভাবে সচেতনতা কর্মসূচির আয়োজন করে থাকে। এছাড়া, সচেতনতামূলক বিভিন্ন কর্মসূচি ক্রেতা সংস্থার সঙ্গেও একযোগে আয়োজিত হয়।
আজ লোকসভায় এক প্রশ্নের লিখিত জবাবে কেন্দ্রীয় ক্রেতা বিষয়ক, খাদ্য ও গণবন্টন প্রতিমন্ত্রী শ্রী দানভে রাওসাহেব দাদারাও জানান, ২০১৬ – ১৭’তে ১৬৬টি ক্রেতা সচেতনতা কর্মসূচির আয়োজন করা হয়। ২০১৭-১৮ এবং ২০১৮-১৯ – এ যথাক্রমে ২০৮ এবং ১৮২টি এমন কর্মসূচির আয়োজন করা হয়।
CG/SSS/SB
(Visitor Counter : 108
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৮৪ কোটি ৫০ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ৪ কোটি ৭৪ লক্ষেরও বেশি টিকার ডোজ রয়েছে এবং প্রায় ২১ লক্ষ ডোজ সরবরাহ করা হবে
নয়াদিল্লি, ২৭ সেপ্টেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৮৪ কোটি ৫০ লক্ষ ২৮ হাজার ৬৫৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ৪ কোটি ৭৪ লক্ষ ৮০ হাজার ৫৪০টি ডোজ হাতে রয়েছে। এছাড়াও, প্রায় ২১ লক্ষ টিকার ডোজ শীঘ্রই সরবরাহ করা হবে।
CG/BD/SB
(Visitor Counter : 121
মানবসম্পদবিকাশমন্ত্রক
দেশের শিক্ষা ব্যবস্থার জন্য আইআইটি খড়গপুর বৈদ্যুতিন শ্রেণীকক্ষ সফ্টওয়্যার- ‘দীক্ষক’ উদ্ভাবন করল
কলকাতা, ১৫ আগস্ট, ২০২০
অনলাইনের মাধ্যমে ক্লাস নেওয়ার সুবিধার জন্য আইআইটি খড়গপুরের গবেষকের একটি দল বৈদ্যুতিন শ্রেণীকক্ষ সফ্টওয়্যার-দীক্ষক উদ্ভাবন করলেন। কোভিড-১৯ মহামারীর কারণে লকডাউন ও শারীরিক দূরত্ব বজায় রাখতে বিশ্বজুড়ে শিক্ষা প্রতিষ্ঠানগুলি অনলাইনের মাধ্যমে, বৈদ্যুতিন প্রক্রিয়ায় ক্লাস নেওয়া শুরু করেছে। এরজন্য যে সফ্টওয়্যারগুলি ব্যবহার করা হয় সেগুলি কর্পোরেট মিটিং-এর কথা ভেবে তৈরি করা হয়েছে। নিরাপত্তার ক্ষেত্রে এগুলি অনেক সময় সমস্যার সৃষ্টি করে, সবথেকে বড় ব্যাপার, বৈদ্যুতিন শ্রেণীকক্ষের সঙ্গে কর্পোরেট মিটিং-এর তাৎপর্যপূর্ণভাবে পার্থক্য রয়েছে।
খড়গপুরের এই গবেষক দলটি অনলাইনের মাধ্যমে পাঠদানের জন্য একটি সফ্টওয়্যার তৈরি করেছেন যেটি ব্যবহার করতে কম ব্যান্ডউইথ প্রয়োজন হয়। এই সফ্টওয়্যার-এর ধারণাটি হল, ক্লাসে শিক্ষক বা শিক্ষিকা ছাত্রছাত্রীদের পড়াচ্ছেন। ইলেকট্রনিক্স অ্যান্ড ইলেক্ট্রিক্যাল কমিউনিকেশন বিভাগের অধ্যাপক রাজা দত্ত, তাঁর স্নাতকোত্তর পর্যায়ের ছাত্রছাত্রীদের সঙ্গে ক্যাম্পাসের মধ্যে ল্যান ব্যবহার করে পাঠদানের জন্য এই সফ্টওয়্যারটি তৈরি করেন। ‘দীক্ষক’ সফ্টওয়্যারের বিষয়ে অধ্যাপক দত্ত জানিয়েছেন, এখানে শিক্ষক-শিক্ষিকারা স্ক্রিনের দিকে মনোনিবেশ করবেন। ছাত্রছাত্রীরা লাইভ চ্যাট বক্সে তাদের প্রশ্ন পাঠাবেন। কোনও ছাত্রছাত্রীর কোনও বিষয়ে সন্দেহ দেখা দিলে শ্রেণীকক্ষে সে যেমন হাত তুলে প্রশ্ন করে, এক্ষেত্রে ডাউট বক্সে তারা ক্লিক করবে। শিক্ষক তাদের প্রশ্নের উত্তর দেওয়ার জন্য প্রয়োজনীয় নথিপত্র অনলাইনের মাধ্যমে ভাগ করে নেবেন।
দীক্ষক সফ্টওয়্যারটি ব্যবহার করতে খুব কম ব্যান্ডউইথের প্রয়োজন হয়। এর ফলে, কম্পিউটার এমনকি মোবাইল ফোনেও ছাত্রছাত্রীরা ক্লাস করতে পারবে। এই সফ্টওয়্যারের সাহায্যে কতজন ছাত্রছাত্রী ক্লাস করছে শিক্ষক-শিক্ষিকারা তার হিসেবও পাবেন। আইআইটি খড়গপুরে ৪০ ঘন্টা ধরে ৩০০ জন ছাত্রছাত্রীকে নিয়ে এই সফ্টওয়্যারের সাহায্যে পরীক্ষা চালানো হয়।
আইআইটি খড়গপুরের নির্দেশক অধ্যাপক বীরেন্দ্র কে তিওয়ারি জানান, ভারত যে চ্যালেঞ্জের সম্মুখীন হয়েছে তা মোকাবিলা করতে এই সফ্টওয়্যার যথেষ্ট সাহায্য করবে। এর সাহায্যে ভারতের শিক্ষা জগতের চাহিদা পূরণ হবে। এই সফ্টওয়্যার সামাজিক এবং বাণিজ্যিক ক্ষেত্রেও বিভিন্ন সমস্যার সমাধান করতে পারবে।
আইআইটি খড়গপুর ‘দীক্ষক’-এর সত্ত্বের নিবন্ধীকরণের জন্য আবেদন করেছে। এই সফ্টওয়্যারটি রক্ষণাবেক্ষণের জন্য একটি স্টার্ট আপ সংস্থার খোঁজ চলছে। অধ্যাপক দত্ত জানান, শিক্ষা জগতের সুবিধার্থে এই সফ্টওয়্যারটিকে আরও উন্নত করার উদ্যোগ নেওয়া হয়েছে।
SSS/CB/NS
(Visitor Counter : 11
তথ্যওসম্প্রচারমন্ত্রক
‘হিন্দি দিবস - ২০২০’-তে চলচ্চিত্র বিভাগ রাজভাষায় চলচ্চিত্র প্রদর্শনীর আয়োজন করেছে
নতুন দিল্লি, ১৩ সেপ্টেম্বর, ২০২০
১৯৪৯ সালের ১৪ই সেপ্টেম্বর ভারতে হিন্দিকে সরকারি ভাষা হিসেবে গ্রহণ করা হয়। এই ঐতিহাসিক ঘটনাকে স্মরণীয় করে রাখতে এবং বিভিন্ন রাজ্যে হিন্দিকে জনপ্রিয় করে তুলতে ও সাধারণ মানুষের মধ্যে হিন্দি প্রচারের উদ্দেশ্যে বিশেষ উদ্যোগ নিয়েছে ভারতীয় চলচ্চিত্র বিভাগ। ১৪ই সেপ্টেম্বর হিন্দি দিবসে চলচ্চিত্র বিভাগ বিভিন্ন গবেষণামূলক তথ্যচিত্র, ভ্রমণকাহিনী প্রদর্শনীর আয়োজন করেছে। এর মাধ্যমে শিশুদের বিভিন্ন বিষয় সম্পর্কে অবহিত করা হবে। চলচ্চিত্র বিভাগ হিন্দি দিবস উপলক্ষে হিন্দিতে পাঁচটি চলচ্চিত্র ২৪ ঘন্টা বিনামূল্যে দেখার ব্যবস্থা করেছে। এই ছবিগুলি দেখা যাবে @www.filmsdivision.org/Documentary of the Week বিভাগে। এছাড়াও চলচ্চিত্র বিভাগের ইউটিউব ওয়েবসাইটেও এই ছবিগুলি দেখা যাবে। সেই ওয়েবসাইটটি হল - https://www.youtube.com/user/FilmsDivision.
যে তথ্য চিত্রগুলি দেখানো হবে সেগুলি হলো – ‘সংবিধানের সাক্ষী ।’ হিন্দিকে সরকারি ভাষা হিসেবে গ্রহণের সিদ্ধান্ত এবং গণ পরিষদের সভায় হিন্দির গুরুত্ব বর্ণনা করা হয়েছে এই তথ্য চিত্রে। এই প্রদর্শনীতে আরও যে তথ্য চিত্র দেখানো হবে সেটি হল – ‘১৪ই সেপ্টেম্বর ১৯৪৯ ।’ এখানে হিন্দির জাতীয় গুরুত্ব তুলে ধরা হয়েছে। ‘ভারত কি বানী ’ নামে আরও একটি তথ্য চিত্র প্রদর্শিত হবে। এখানে হিন্দিকে জাতীয় ভাষা হিসেবে গ্রহণ করার ঘটনা এবং বিভিন্ন রাজ্যে হিন্দির গুরুত্ব ব্যাখ্যা করা হয়েছে। ‘আমারই ভাষা ।’ এই তথ্য চিত্রের মধ্য দিয়ে হিন্দিকে জাতীয় ভাষা এবং দেশের ঐক্যের বার্তা তুলে ধরা হয়েছে। ‘ভারতে হিন্দির বিকাশ যাত্রা ’ শীর্ষক এই তথ্য চিত্রের মাধ্যমে ভারতের হিন্দি ভাষার বিকাশ এবং অবস্থান তুলে ধরা হয়েছে।
(CG/SS/SKD
কেন্দ্রীয়মন্ত্রিসভা
কেন্দ্রীয় মন্ত্রিসভা পর্যায়ক্রমে হাইড্রোফ্লুরো কার্বন নিঃসরণ হ্রাসের জন্য ওজন স্তরে ক্ষতিকারী পদার্থের বিষয়ে মন্ট্রিয়াল প্রোটোকলে কিগালি সংশোধনীতে পরিবর্তন নিয়ে আসার ক্ষেত্রে অনুমোদন দিয়েছে
নতুন দিল্লি, ১৮ আগস্ট, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা পর্যায়ক্রমে হাইড্রোফ্লুরো কার্বন নিঃসরণ হ্রাসের জন্য ওজন স্তরে ক্ষতিকারী পদার্থের বিষয়ে মন্ট্রিয়াল প্রোটোকলে কিগালি সংশোধনীতে পরিবর্তন নিয়ে আসার ক্ষেত্রে অনুমোদন দিয়েছে। ২০১৬ সালের অক্টোবরে রুয়ান্ডা’র কিগালিতে অনুষ্ঠিত মন্ট্রিল প্রোটোকলের ২৮ তম বৈঠকে অংশগ্রহণকারী দেশ হিসেবে ভারত মন্ট্রিয়াল প্রোটোকল গ্রহণ করেছিল।
সুফল :
১) হাইড্রোফ্লুরো কার্বন নির্গমণ হ্রাস পর্যায়ক্রমে গ্রীণ হাউজ গ্যাস নিঃসরণ রোধ করবে ও জলবায়ু পরিবর্তন রোধে সাহায্য করবে। এতে সাধারণ মানুষ উপকৃত হবেন।
২) হাইড্রোফ্লুরো কার্বন উৎপাদনকারী শিল্প সংস্থাগুলি বিশ্ব উষ্ণায়নে কম ক্ষতিকারক সম্ভাব্য প্রযুক্তির আওতায় নির্ধারিত সময়সূচি অনুযায়ী পর্যায়ক্রমে এই কার্বন উৎপাদন বন্ধ করবে।
পরিকল্পনা কৌশল এবং লক্ষ্য :
১) ২০২৩ সালের মধ্যে শিল্প সংস্থার সঙ্গে যুক্ত সকল পক্ষের প্রয়োজনীয় পরামর্শ নেওয়ার পর নির্ধারিত সময়সূচির মধ্যে ভারতে পর্যায়ক্রমে হাইড্রোফ্লুরো কার্বন নিঃসরণ কমানোর জন্য জাতীয় কৌশল কার্যকর করা হবে।
২) কিগালি সংশোধন ওজন স্তরকে ক্ষতিগ্রস্ত করতে পারে এমন পদার্থ  বিধি ২০২৪-এর মাঝামাঝি সময়ের মধ্যে কার্যকর করলে হাইড্রোফ্লুরো কার্বন উৎপাদন ও ব্যবহারে উপযুক্ত নিয়ন্ত্রণের জন্য বর্তমান আইনী পরিকাঠামোয় পরিবর্তন নিয়ে আসবে।
কর্মসংস্থান সৃষ্টির সম্ভাবনা সহ মূল প্রভাব :
হাইড্রোফ্লুরো কার্বন নিঃসরণ হ্রাস পর্যায়ক্রমে গ্রীণ হাউজ গ্যাসের সমান প্রায় ১০৫ মিলিয়ন টন কার্বনডাউ অক্সাইড নির্গমণ রোধ করবে বলে আশা করা যাচ্ছে। এতে ২১০০ সালের মধ্যে বিশ্বের তাপমাত্রা ০.৫ ডিগ্রী সেলসিয়াস বৃদ্ধি এড়ানো সম্ভব হবে। ফলে ওজন স্তরও রক্ষা পাবে। কিগালি সংশোধনের আওতায় পর্যায়ক্রমে হাইড্রোফ্লুরো কার্বন নিঃসরণ কম করার ফলে বিশ্ব উষ্ণায়ন রোধ করা যাবে। এমন কি কার্বনডাউ অক্সাইড নিঃসরণ হ্রাস করবে, এতে জলবায়ু সুরক্ষিত থাকবে। পর্যায়ক্রমে হাইড্রোফ্লুরো কার্বন নিঃসরণ কম করার প্রক্রিয়া সরকারি কর্মসূচির আওতাভুক্ত। কেন্দ্রীয় সরকার বিভিন্ন প্রকল্পের সঙ্গে সমন্বয় বজায় রেখে পরিবেশের সুবিধার্থে একাধিক পদক্ষেপ গ্রহণ করেছে। এর ফলে হাইড্রোফ্লুরো কার্বন নিঃসরণ এড়িয়ে এবং বিশ্ব উষ্ণায়ন প্রশমনে সাহায্যকারী শিল্প সরঞ্জাম তৈরির সুযোগ থাকছে। এছাড়াও নতুন প্রজন্মের বিকল্প রেফ্রিজারেটর তৈরি ও সংশ্লিষ্ট দেশীয় প্রযুক্তির উদ্ভাবনের সম্ভাবনাও রয়েছে।
মন্ট্রিল প্রোটোকলের সূচি অনুযায়ী ওজন স্তরে ক্ষতিগ্রস্তকারী সমস্ত পদার্থ পর্যায়ক্রমে ব্যবহার রোধ করার লক্ষ্যে ভারত সুনির্দিষ্টভাবে কাজ করে চলেছে।
CG/SS/SKD
(
আদিবাসীবিষয়কমন্ত্রক
শ্রী অর্জুন মুন্ডা আগামীকাল বন ধন কর্মসূচি এবং ১৪টি মধু চাষী উৎপাদক সংস্থার ওপর একটি সচিত্র পত্রিকার উদ্বোধন করবেন
নতুন দিল্লি, ২২ ডিসেম্বর, ২০২১
কেন্দ্রীয় উপজাতি বিষয়ক মন্ত্রী শ্রী অর্জুন মুন্ডা আগামীকাল নতুন দিল্লিতে ‘ট্রাইফেড বন ধন – এ ক্রনিকল অফ ট্রাইবাল গ্রিট অ্যান্ড এন্টারপ্রাইজ’ এর সূচনা করবেন। শ্রী মুন্ডা ১৪টি মধু চাষী উৎপাদক সংস্থা এবং ক্ষুদ্র বনজ উৎপাদনের জন্য ন্যূনতম সহায়ক মূল্যের ওপর একটি এমআইএস পোর্টালেরও সূচনা করবেন। এই অনুষ্ঠানে শ্রী মুন্ডা ‘সম্বাদ’ নামে ৯টি প্রচার মূলক ভিডিওর উদ্বোধন করবেন। ট্রাইবেস ইন্ডিয়া এবং বন ধন সামগ্রীর বিষয়ে প্রচারের জন্যই এই ভিডিওগুলি তৈরি করা হয়েছে।
ট্রাইফেড গত বছর থেকে ইউনিসেফের সঙ্গে যুক্ত হয়ে কাজ করে চলেছে। কোভিড-১৯ –এর পরিস্থিতিতে সারা দেশে উপজাতী সম্প্রদায়ভুক্ত এলাকায় সচেতনা সৃষ্টির জন্য প্রচারের কাজ চালিয়েছে ট্রাইফেড। এই উদ্যোগের অঙ্গ হিসেবে টিকাকরণ অভিযানের অধীনে ১২ কোটিরও বেশি মানুষকে টিকা দেওয়া হয়েছে। ট্রাইফেড এবং ইউনিসেফ এখন রেডিও ও অন্যান্য বৈদ্যুতিক গণমাধ্যমের সাহায্যে উপজাতি সম্প্রদায়ভুক্ত গ্রামগুলির কাছে পৌঁছনোর জন্য ‘সম্বাদ’ নামে একটি যোগাযোগ প্রচার মাধ্যম তৈরির কাজ করতে চলেছে। এর উদ্দেশ্য হলো উপজাতি সম্প্রদায়ভুক্ত মানুষের সঙ্গে যোগাযোগ রক্ষা, পর্যবেক্ষণ এবং বন ধন কর্মসূচির বিষয়ে মতামত গ্রহণ।
দেশে ট্রাইবেস ইন্ডিয়া এবং বন ধন পণ্যের বিষয়ে প্রচারের জন্য ন্যাশনাল ফিল্ম ডেভেলপমেন্ট কর্পোরেশন এই ৯টি প্রচারমূলক ভিডিও তৈরি করেছে। ছত্তিশগড়, হিমাচল প্রদেশ, উত্তরাখণ্ড, তামিলনাড়ু, কর্ণাটক, অন্ধ্র প্রদেশ, ওড়িশা এবং গুজরাটে ১৪টি মধু চাষী উৎপাদক সংস্থা গঠনের জন্য কৃষি মন্ত্রকের আওতাধীন ট্রাইফেড বিশেষ ভূমিকা নিয়েছে। এই উদ্যোগ গ্রহণের ফলে ৭টি রাজ্যে প্রায় ৫ হাজার জন উপজাতি সম্প্রদায়ভুক্ত মানুষের কর্মসংস্থানের সুযোগ তৈরি ও আর্থিক অগ্রগতি সম্ভবপর হবে।
CG/SS/SKD/
(Visitor Counter : 97